ალისია დებნამ-კერი

**ალისია დებნამ-კერი** (დ. 20 ივლისი, 1993) — ავსტრალიელი მსახიობი. მისი კინოში დებიუტი 2003 წელს რეიჩელ უორდის ავსტრალიურ მოკლემეტრაჟიან დრამატულ ფილმში "Martha's New Coat"-ში შედგა. ასევე მონაწილეობდა სრულმეტრაჟიან ამერიკულ ფილმში "ქარიშხალი" (2014). 2014-დან 2016 წლამდე მან ლექსას როლი შეასრულა დისტოპიურ სამეცნიერო-ფანტასტიკურ სერიალში "ასეული". მან ასევე ერთ-ერთი მთავარი ალისია კლარკის როლი შეასრულა საშინელებათა დრამატულ სერიალში "გეშინოდეთ მოსიარულე მკვდრების" (2015-2023) და ჰქონდა სარეჟისორო დებიუტი "Ofelia"-ს მეშვიდე სეზონში. 2023 წელს დებნამ-კერიმ ალის ჰარტის როლი შეასრულა ავსტრალიურ დრამატულ ამაზონის მინისერიალში "The Lost Flowers of Alice Hart", რისთვისაც მან AACTA-ს ჯილდო მიიღო.

## ადრეული ცხოვრება და განათლება 
დებნამ-კერი დაიბადა 1993 წლის 20 ივლისს სიდნეიში, ახალ სამხრეთ უელსსში. დედა, ლეონე ქერი, მუშაობდა საბავშვო ტელევიზიის სცენარისტად, ხოლო მამა იყო მუსიკოსი. ბავშვობაში დებნამ-კერი და მისი ძმა დედას ეხმარებოდნენ პროგრამის სეგმენტების გათამაშებაში, რომლებსაც ის წერდა. დებნამ-კერიმ მსახიობობა რვა წლის ასაკში დაიწყო და ასევე ათი წლის განმავლობაში სწავლობდა კლასიკურ პერკუსიას.

ის სწავლობდა ნიუთაუნის ხელოვნების საშუალო სკოლაში, სადაც იყო პერკუსიონისტი. 2010 წელს, ბერლინის ფილარმონიასთან თანამშრომლობით, დებნამ-კერიმ და დაახლოებით 40-მა სხვა მუსიკოსმა ორკვირიან პროგრამაში შექმნეს ნაწარმოები და შეასრულეს ის სიდნეის ოპერის თეატრში. სკოლის ბოლო წელს ის NSW-ის მთავრობამ გამორჩეულ მიღწევად დაასახელა უმაღლესი ქულების მიღებისთვის. მან მიიღო  ჯილდო 10-ზე მეტ საგანში 90+ ქულის მიღებისთვის, ასევე OnStage-ის დრამის ნომინაციაში და HSC Encore-ის მუსიკის ნომინაციაში. 2011 წელს ნიუთაუნის დამთავრების შემდეგ, ის თითქმის შევიდა სიდნეის კონსერვატორიაში, მაგრამ გადაწყვიტა, რომ მსახიობობა სურდა.

## კარიერა 
##### 2003-2013: კარიერის დასაწყისი 
დებნამ-კერიმ კინოში დებიუტი 10 წლის ასაკში რეიჩელ უორდის ჯილდოს მფლობელ მოკლემეტრაჟიან ფილმში „Martha's New Coat“-ში (2003) შეასრულა. 2006 წელს მან მონაწილეობა მიიღო ავსტრალიურ დრამატულ სერიალში „McLeod's Daughters“, და გაახმოვანა ლის როლი ავსტრალიურ ანიმაციურ მოკლემეტრაჟიან ფილმში „The Safe House“. 2008 წელს ის გამოჩნდა ფილმში „Dream Life“ და მოკლემეტრაჟიან დრამატულ ფილმში „Jigsaw Girl“. დებნამ-კერიმ ასევე მთავარი როლი შეასრულა მოკლემეტრაჟიან ფილმში "The Branch" (2011), რომელიც ჯულიეტა ბოსკოლომ გადაიღო და მეორეხარისხოვანი როლი ითამაშა მოკლემეტრაჟიან ფილმში „At the Tattooist“ (2010). 

საშუალო სკოლის ბოლო წელს, დებნამ-კერიმ გადაწყვიტა სკოლის დამთავრების შემდეგ აშშ-ში გამგზავრებულიყო სამსახიობო კარიერის გასაგრძელებლად. მან ჰოლივუდში მუშაობა 18 წლის ასაკში დაიწყო. ის გამოჩნდა „Next Stop Hollywood“-ში (2013). ლოს-ანჯელესში ჩასვლიდან ორი კვირის შემდეგ, დებნამ-კერიმ სცადა ახალგაზრდა კერი ბრედშოუს როლის მოპოვება CW-ს სერიალისთვის „The Carrie Diaries“. ის მოხვდა „The Carrie Diaries“-ის მოკლე სიაში და გაიარა ქსელის ტესტირება, მაგრამ ქსელმა განაცხადა, რომ ის ძალიან ახალგაზრდა ჩანდა როლისთვის. მას შესთავაზეს მთავარი როლი თრილერ ფილმში, რომელსაც მოგვიანებით „The Devil's Hand“ დაერქვა. ლოს-ანჯელესში ყოფნისას, დებნამ-კერი 2012 წლის ნოემბერში ჰით ლეჯერის სტიპენდიის ფინალისტი გახდა.

##### 2014-2022 
2014 წელს დებნამ-კერიმ მეორეხარისხოვანი როლი შეასრულა ამერიკულ კატასტროფულ ფილმში „ქარიშხალი“. The Devil's Hand-ის შემდეგ, ის შეირჩა AMC-ის სერიალის პილოტში Galyntine, სადაც პიტერ ფონდა მონაწილეობდა და რომლის აღმასრულებელი პროდიუსერები იყვნენ რიდლი სკოტი, გრეგ ნიკოტერო და ჯეისონ კეჰილი, თუმცა საბოლოოდ AMC-მ გადაწყვიტა სერიალი აღარ გაეგრძელებინა.

დებნამ-კერი სტუმრის როლში გამოჩნდა The CW-ს დისტოპიური სერიალის ასეულის მეორე სეზონში, დებიუტი ჰქონდა მეექვსე ეპიზოდში (ეთერში 
გავიდა 2014 წლის 3 დეკემბერს) ლექსას როლით. ლექსა მალევე გახდა ფანების ფავორიტი, და დებნამ-კერის საუკეთესო როლი. 2014 წლის 1 დეკემბერს გამოცხადდა AMC-ის „გეშინოდეთ მოსიარულე მკვდრების“-ის ოთხი მთავარი როლი, დებნამ-კერი კი ერთ-ერთი მათგანის, ალისია კლარკის როლში.
გეშინოდეთ მოსიარულე მკვდრები ეთერში გავიდა 2015 წლის 23 აგვისტოს. 27 აგვისტოს დებნამ-კერი პირველად გამოჩნდა თოლქ-შოუში Jimmy Kimmel Live!. დეკემბერში The Wrap-მა დებნამ-კერი დაასახელა 2015 წლის 15 გამორჩეულ სატელევიზიო ვარსკვლავს შორის ასეულში და გეშინოდეთ მოსიარულე მკვდრებისთვის.

## რესურსები ინტერნეტში 
*

## სქოლიო
კატეგორია:დაბადებული 20 ივლისი
კატეგორია:დაბადებული 1993
კატეგორია:ავსტრალიელი მსახიობები
კატეგორია:XXI საუკუნის მსახიობები
კატეგორია:ცოცხალი ადამიანები